“Väga palju probleeme ei olnud, kuna algusest peale sooviti teha turgu, mis vastaks nii Telliskivi Seltsi ootustele, kellega projekteerimise käigus palju koostööd tehti, kui ka linnaplaneerimise ameti ootustele, kellega oli ka väga hea koostöö,” räägib Kotov. KOKO Arhitektid on kogemusi ammutanud juba Fahle maja, Rotermanni kvartali laudsepatöökoja ja elevaatorihoone, Lennusadama ja teletorni rekonstrueerimisel.
#000004
Vana Balti jaama turg suleti 2015. aasta lõpus. Järgmise aasta veebruaris algasid ehitustööd, mida tegi Mapri Ehitus. “Mapri on väga hästi toime tulnud,” arvab Kotov.
#000005
Ehitustööde käigus ühendati kolm laohoonet ühe katuse alla. “Siin on kokku kolm tasapinda. Ühe korrusega läksime maa alla, kuhu siis rajati parkla ja kaubanduspinnad. Maa peale jäi kaks korrust, nagu oli ka enne,” räägib Kleimann. Turu maht kasvas sellega 20 000 ruutmeetri peale.
#000007
Nullkorrusel parkla kõrval tegutseb toidukaupu pakkuv Selver, mille käes on koos müügisaali ja tagaruumidega 1900 ruutmeetrit. See on juba 49. Selver, mis Eestis avatakse.
#000009
Kleimann lubab, et Balti jaama turule minekuks ei pea tulevikus ilmtingimata kohale kõndima. “Seda kaupa, mida siin Balti jaama turul müüakse, saab osta e-turult ehk siis kodust lahkumata.”
#000034
• Balti jaama kõrval ei oma Astri Grupp üksnes Balti jaama turgu – ettevõttele kuulub ka mõnesaja meetri kaugusele jääv Depoo turg, mille kogu territooriumi pindala on kaks hektarit. Selle hoone ehitati 1894, algselt remonditi seal vedureid.
• “Siin on erinevad hooned. Me oleme seda territooriumi korrastanud. Need kauplejad, kes täna seal kauplevad, need saavad oma kauplemist jätkata,” lubab Kleimann.
• Küll kolivad paljud Depoo turu toidukaubad uuendatud Balti jaama turule ümber. “Depoo toidutänav, kus on toidukonteinerid, nemad küll jätkavad seal,” ütleb Kleimann.
• Depoo turul tühjaksjäänud pindadele kolivad uued üürnikud. “Siin on paar Eesti disainerit, kes toovad oma kontorid ja salongid sinna. Sinna suurde halli me ootame kasutatud riietega kauplejaid,” räägib Kleimann.
#000035